

**З А П О В Е Д**

**РД-07**

№ 71/04.05.2020 г.

**София Радославова – Административен ръководител - председател на Окръжен съд - Шумен на основание чл.86 ал.1, т.1 от Закона за съдебната власт във връзка с решение на СК на ВСС по т.1.3. от протокол № 14/28.04.2020 г.**

**Н А Р Е Ж Д А М :**

1.По насрочените за разглеждане в открити съдебни заседания дела да се изготвят справки за наличие на данни за телефони и електронни адреси на призованите лица. При наличие на такива данни призоваването на лицата да се извършва по телефон или по електронен път от дежурните деловодители и съдебни секретари. Изпращането на съобщения и съдебни книжа при възможност да се извършва по електронен път.

2.Справките по т.1 да се извършат на 07.05.2020 г. и 08.05.2020 г. от съдебните помощници.

3.При липса на посочен по делото телефон или електронен адрес, призовки, съобщения и съдебни книжа да се връчват или изпращат на хартиен носител.

4.Призовкарите при изпълнение на служебните си задължения да използват лични предпазни средства – маски, ръкавици, дезинфектанти, а при необходимост и шлемове.

5.На интернет страницата на съда да се постави съобщение, с което гражданите да бъдат уведомени, че започва връчването на призовки и съобщения.

Контрол по изпълнение на Заповедта ще се извършва от Административния ръководител – Председател на ОСШ.

Със Заповедта да се запознаят всички магистрати, съдебни помощници, съдебни деловодители и съдебни секретари от Окръжен съд – Шумен.

 **СОФИЯ РАДОСЛАВОВА:**

**АДМИНИСТРАТИВЕН РЪКОВОДИТЕЛ -**

 **ПРЕДСЕДАТЕЛ НА**

 **ОКРЪЖЕН СЪД - ШУМЕН**